CELEX: 32017R0949
Language: sl
Date: 2017-06-02 00:00:00
Title: Izvedbena uredba Komisije (EU) 2017/949 z dne 2. junija 2017 o določitvi pravil za uporabo Uredbe (ES) št. 1760/2000 Evropskega parlamenta in Sveta glede konfiguracije identifikacijske kode za govedo in spremembi Uredbe Komisije (ES) št. 911/2004 (Besedilo velja za EGP. )

3.6.2017   
               
               
                  SL
               
               
                  Uradni list Evropske unije
               
               
                  L 143/1
               
            IZVEDBENA UREDBA KOMISIJE (EU) 2017/949
      z dne 2. junija 2017
      o določitvi pravil za uporabo Uredbe (ES) št. 1760/2000 Evropskega parlamenta in Sveta glede konfiguracije identifikacijske kode za govedo in spremembi Uredbe Komisije (ES) št. 911/2004
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) ter zlasti člena 4(3)(c) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1760/2000 določa pravila za identifikacijo in registracijo goveda. Da se omogoči sledenje premikov goveda, navedena uredba določa, da je treba vse živali identificirati z vsaj dvema sredstvoma za identifikacijo, ki sta navedeni v Prilogi -I k navedeni uredbi in imata isto neponovljivo identifikacijsko kodo. Sredstva za identifikacijo iz navedene priloge vključujejo običajno ušesno znamko in elektronski identifikator v obliki elektronske ušesne znamke ali bolus transponderja ali transponderja, ki se vbrizga.
               
            
                  (2)
               
               
                  Uredba (ES) št. 1760/2000, kakor je bila spremenjena z Uredbo (EU) št. 653/2014 (2), določa, da se pravila za konfiguracijo identifikacijske kode opredelijo z izvedbenimi akti.
               
            
                  (3)
               
               
                  Najprimernejša konfiguracija identifikacijske kode za govedo, ki je skladna s standardi Mednarodne organizacije za standardizacijo (ISO) za identifikacijo živali, je bodisi iz dveh črk sestavljena oznaka države ali iz treh številk sestavljena oznaka države in posamezna koda živali, sestavljena iz največ 12 številk.
               
            
                  (4)
               
               
                  Poleg tega bi morala konfiguracija identifikacijske kode iz te uredbe zagotavljati delovanje enotnega trga ne samo za govedo, pač pa tudi za ovce in koze, kadar se zahteva taka konfiguracija identifikacijske kode v skladu z Uredbo Sveta (ES) št. 21/2004 (3), ne glede na sredstva za identifikacijo, uvedena v različnih državah članicah.
               
            
                  (5)
               
               
                  Uredba Komisije (ES) št. 911/2004 (4) določa kodirano obliko, ki se uporablja za identifikacijo države članice porekla skupaj z informacijami o posamezni živali, ki se namestijo na vidnih ušesnih znamkah. Ta kodirana oblika identifikacije je dvočrkovna oznaka države skupaj s posamezno kodo živali, ki je sestavljena iz največ 12 številk.
               
            
                  (6)
               
               
                  Konfiguracija identifikacijske kode za govedo bi se morala uporabljati za običajne ušesne znamke in tudi elektronske identifikatorje, take kode pa bi morale biti interoperabilne, elektronsko izmenljive in berljive v vseh državah članicah. V skladu s tem bi bilo treba Uredbo (ES) št. 911/2004 spremeniti, da se bo nanašala na identifikacijsko kodo iz te uredbe.
               
            
                  (7)
               
               
                  Člen 1(2) Uredbe (ES) št. 911/2004 določa, da lahko Španija, Irska, Italija, Portugalska in Združeno kraljestvo obdržijo sistem črkovno-številčne kode pri 12 števkah, ki sledijo oznaki države, pri živalih, rojenih do 31. decembra 1999 v Španiji, na Irskem, v Italiji in na Portugalskem, in pri živalih, rojenih do 30. junija 2000 v Združenem kraljestvu. Ker naj bi pravila za konfiguracijo identifikacijske kode za govedo iz te uredbe nadomestila pravila iz člena 1(2) Uredbe (ES) št. 911/2004, bi bilo treba v to uredbo vključiti navedeno odstopanje.
               
            
                  (8)
               
               
                  Člen 5 Uredbe (ES) št. 1760/2000 določa, da morajo države članice vzpostaviti računalniško bazo podatkov za govedo, v kateri pristojni organ države članice evidentira identifikacijsko kodo za govedo. Poleg tega člen 4(4) navedene uredbe določa datum, od katerega morajo države članice zagotoviti celovito delovanje infrastrukture, potrebne za uporabo elektronskega identifikatorja kot uradnega sredstva za identifikacijo goveda. Ta infrastruktura vključuje računalniško bazo podatkov.
               
            
                  (9)
               
               
                  Za olajšanje nemotenega prehoda z običajnih ušesnih znamk na elektronske identifikatorje je primerno določiti vmesne ukrepe za evidentiranje identifikacijske kode za govedo v računalniški bazi podatkov, dokler ne bodo države članice zagotovile celovitega delovanja infrastrukture, potrebne za uporabo elektronskega identifikatorja.
               
            
                  (10)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Predmet urejanja in področje uporabe
      Ta uredba določa pravila za konfiguracijo identifikacijske kode za govedo, kot je določeno v členu 4(3)(c) Uredbe (ES) št. 1760/2000.
      Člen 2
      Konfiguracija identifikacijske kode za govedo
      Identifikacijska koda za govedo je prikazana na sredstvu za identifikacijo, kot sledi:
      
                  (a)
               
               
                  prvi element identifikacijske kode mora biti oznaka države članice, v kateri je bilo prvič nameščeno sredstvo za identifikacijo, in sicer v obliki dvočrkovne kode ali trištevilčne kode, kot je navedeno v Prilogi;
               
            
                  (b)
               
               
                  drugi element identifikacijske kode mora biti številčna posamezna koda živali, sestavljena iz največ 12 številk; vendar lahko Irska, Španija, Italija, Portugalska in Združeno kraljestvo obdržijo sistem črkovno-številčne kode pri 12 števkah, ki sledijo oznaki države, pri živalih, rojenih do 31. decembra 1999 na Irskem, v Španiji, Italiji in na Portugalskem, in pri živalih, rojenih do 30. junija 2000 v Združenem kraljestvu.
               
            Člen 3
      Računalniška baza podatkov
      Pristojni organ države članice lahko v računalniško bazo podatkov za govedo iz člena 5 Uredbe (ES) št. 1760/2000 evidentira identifikacijsko kodo v obliki dvočrkovne kode ali trištevilčne kode iz člena 2(a) te uredbe ne glede na oznako države, ki je prikazana na sredstvu za identifikacijo, pod pogojem, da je zagotovljena popolna sledljivost goveda.
      Člen 4
      Spremembe Uredbe (ES) št. 911/2004
      Uredba (ES) št. 911/2004 se spremeni:
      
                  (1)
               
               
                  v členu 1 se odstavek 2 nadomesti z naslednjim:
                  „2.   Znaki, ki sestavljajo identifikacijsko kodo na ušesnih znamkah, so določeni v členu 2 Izvedbene uredbe Komisije (EU) 2017/949 (*1).
                  
                     (*1)  Izvedbena uredba Komisije (EU) 2017/949 z dne 2. junija 2017 o določitvi pravil za uporabo Uredbe (ES) št. 1760/2000 Evropskega parlamenta in Sveta glede konfiguracije identifikacijske kode za govedo in spremembi Uredbe Komisije (ES) št. 911/2004 (UL L 143, 3.6.2017, str. 1).“"
						
               
            
                  (2)
               
               
                  Priloga I se črta.
               
            Člen 5
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. junija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 204, 11.8.2000, str. 1.
      
         (2)  Uredba (EU) št. 653/2014 Evropskega parlamenta in Sveta z dne 15. maja 2014 o spremembi Uredbe (ES) št. 1760/2000 glede elektronske identifikacije govedi in označevanja govejega mesa (UL L 189, 27.6.2014, str. 33).
      
         (3)  Uredba Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (UL L 5, 9.1.2004, str. 8).
      
         (4)  Uredba Komisije (ES) št. 911/2004 z dne 29. aprila 2004 o izvajanju Uredbe (ES) št. 1760/2000 Evropskega parlamenta in Sveta v zvezi z ušesnimi znamkami, potnimi listi in registri živali na gospodarstvu (UL L 163, 30.4.2004, str. 65).
      
         PRILOGA
         Oznake držav iz člena 2:
         
                     Država članica
                  
                  
                     Dvočrkovna koda
                  
                  
                     Trištevilčna koda
                  
               
                     Belgija
                  
                  
                     BE
                  
                  
                     056 
                  
               
                     Bolgarija
                  
                  
                     BG
                  
                  
                     100 
                  
               
                     Češka republika
                  
                  
                     CZ
                  
                  
                     203 
                  
               
                     Danska
                  
                  
                     DK
                  
                  
                     208 
                  
               
                     Nemčija
                  
                  
                     DE
                  
                  
                     276 
                  
               
                     Estonija
                  
                  
                     EE
                  
                  
                     233 
                  
               
                     Irska
                  
                  
                     IE
                  
                  
                     372 
                  
               
                     Grčija
                  
                  
                     EL
                  
                  
                     300 
                  
               
                     Španija
                  
                  
                     ES
                  
                  
                     724 
                  
               
                     Francija
                  
                  
                     FR
                  
                  
                     250 
                  
               
                     Hrvaška
                  
                  
                     HR
                  
                  
                     191 
                  
               
                     Italija
                  
                  
                     IT
                  
                  
                     380 
                  
               
                     Ciper
                  
                  
                     CY
                  
                  
                     196 
                  
               
                     Latvija
                  
                  
                     LV
                  
                  
                     428 
                  
               
                     Litva
                  
                  
                     LT
                  
                  
                     440 
                  
               
                     Luksemburg
                  
                  
                     LU
                  
                  
                     442 
                  
               
                     Madžarska
                  
                  
                     HU
                  
                  
                     348 
                  
               
                     Malta
                  
                  
                     MT
                  
                  
                     470 
                  
               
                     Nizozemska
                  
                  
                     NL
                  
                  
                     528 
                  
               
                     Avstrija
                  
                  
                     AT
                  
                  
                     040 
                  
               
                     Poljska
                  
                  
                     PL
                  
                  
                     616 
                  
               
                     Portugalska
                  
                  
                     PT
                  
                  
                     620 
                  
               
                     Romunija
                  
                  
                     RO
                  
                  
                     642 
                  
               
                     Slovenija
                  
                  
                     SI
                  
                  
                     705 
                  
               
                     Slovaška
                  
                  
                     SK
                  
                  
                     703 
                  
               
                     Finska
                  
                  
                     FI
                  
                  
                     246 
                  
               
                     Švedska
                  
                  
                     SE
                  
                  
                     752 
                  
               
                     Združeno kraljestvo
                  
                  
                     UK
                  
                  
                     826